Csütörtöki friss hírek, forgalom, időjárás – Reggeli pakk
A rendőrség szerint nem bűncselekmény történt.
2020. január 16., csütörtök

Hírek:

-   Folytatódtak a tárgyalások az egészségügyi béremelésekről – közölte az Emberi Erőforrások Minisztériuma. Azt írták, hogy a kormánynak különösen fontos terület az egészségügy, a kabinet elkötelezett a betegellátás színvonalának növelése, az egészségügyi dolgozók munkakörülményeinek és anyagi megbecsültségének javítása mellett.
-   Ez a törvénymódosítás nem értem, nem miattam, hanem a fiatalokért történt – mondta Rácz Zsófia fiatalokért felelős helyettes államtitkár a Mandinernek adott interjújában. Mint mondta, lehetőség nyílt arra, hogy egy fiatal képviselje a fiatalokat, akkor is, ha a szakmai tapasztalata mellett még nincs diplomája.
-   Az Európai Néppárt frakciója csekély többséggel úgy döntött, azt ajánlja tagjainak, támogassák az Európai Parlament Magyarország és Lengyelország ellen indított jogállamisági eljárását.
-   Putyin keresi a kiutat, nem szeretne másik Putyint. Vlagyimir Putyin elnök január 15-én elmondta éves rendes beszédét az orosz államszövetség állapotáról, majd néhány percre rá a teljes orosz kormány, élén Dmitrij Medvegyev miniszterelnökkel lemondott.
-   Japánban is megjelent az új koronavírus, amely először a kínai Vuhan tartományban okozott tüdő- és légúti megbetegedéseket.
-   A magyar kézilabda-válogatott 24-18-ra verte az izlandi csapatot, ezzel bejutott az Európa-bajnokság középdöntőjébe, ahová két pontot visz magával.

Ezekre figyelj, ha elindulsz otthonról:

Budapest

Közúti információk:

-   Baleset történt az M5-ös autópálya kifelé vezető oldalán az M51-es autóút lehajtójában.
-   Egy korábbi baleset miatt nem működnek a jelzőlámpák a Rottenbiller utcában az István utcánál.

BKK:

-   Az 50-es villamos a Szarvas csárda tér és Pestszentlőrinc, Béke tér között nem közlekedik, a kimaradt szakaszon pótló autóbuszok járnak.

Mai időjárás:

-   Ködös idő lesz.
-   -3 és +2 fok között alakul a nappali hőmérséklet.
-   Részletes időjárás-előrejelzés

Névnap:

-   Gusztáv

Deviza középárfolyam:

-   EUR 333,21
-   USD 299,41
-   CHF 309,85
-   GBP 388,99

+1:

Ha nem teljesülnek az orvosok kérései, akkor összeomlik a rendszer
Belföld